 ممبئي (ويب ڊيسڪ) مشهور بالي ووڊ اداڪارا راکي ساونت بي جي پي کي ووٽ ڏيڻ ۽ مودي کي اليڪشن ۾ کٽرائڻ تي ڀارتي عوام مٿان ڇتي تنقيد ڪئي آهي.  ڀارت جي پارلياماني چونڊن ۾ بي جي پي واضح سرسي حاصل ڪري ورتي آهي. مودي جي ڪاميابي تي جتي بالي ووڊ اسٽارز طرفان مبارڪون ڏنيو پيون وڃن اتي اداڪارا راکي ساونت اڀرندڙ سج کي سلام ڪرڻ بدران بي جي پي کي ووٽ ڏيڻ ۽ نريندر مودي کي هڪ ڀيرو ٻيهر کٽرائڻ تي ڀارتي عوام مٿان ڇتي تنقيد جي ويڊيو جاري ڪندي چيو آهي ته اسان جا سڀ کان سٺا ڏينهن اچي ويا آهن، وڏي مهرباني مودي جي کي ووٽ ڏيڻ لاءِ، هاڻي سڀني جي زندگي سٺي ٿي ويندي، هاڻي ملڪ ۾ ڪا به ڪرپشن نه ٿيندي، ڇو جو مودي جي هڪ ئي واعدو ڪيو هو ته نه کائيندس نه کائڻ ڏيندس. راکي ساونت مودي کي گذريل پنجن سالن کي تنقيد جو نشانو بڻائيندي چيو ته مودي جي پوئين حڪومت ايتري سٺي هئي جو ملڪ هاڻي نه ته عورت سان زيادتي ٿيندي آهي، نه چوري ٿيندي آهي، مودي جي حڪومت ۾ ملڪ سڌري ويو آهي. آئون گھڻي خوس آهيان ته هاڻي اسان جا سٺا ڏينهن شروع ٿي ويا آهن، سڀ ترقي ڪنداسين.